«Матбугат.ру»дан DVD-плеер отасың киләме?

	Яңа ел алдыннан укучыларыбыз арасында бәйгесе оештырырга булдык. Бүләгебез дә әзер – фотода күрсәтелгән DVD-плеер. Бәйгедә теләсә кем катнаша ала, шартларыбыз бик гади:	               1. Яңа ел тематикасына караган кызыклы фотогызны (яки фотоларыгызны) matbugat@mail.ru адресына җибәрегез. 

Дөрес, быел бәйрәм әле килеп җитмәде. Димәк, фотода узган елгы Яңа еллар була инде. Исем-фамилиягезне, яшәү урыныгызны да языгыз (бу мәгълүмат сайтка урнаштырылачак). Телефоныгызны һәм электрон адресыгызны языгыз (бу мәгълүмат редакция өчен генә).

2. Фото оригиналь булырга тиеш. Интернеттан алынганнар кабул ителми. Татар тематикасы булса, тагын да яхшырак (татар йортлары, татар урамнары, татар этләре...).

3. Фото КЫЗЫК булырга тиеш. Ягъни нинди дә булса хис тудырсын ул, битараф калдырмасын. Сурәт турында берничә җөмлә язсагыз да була.

4. Фотоларның иң кызыклылары “Матбугат.ру”га эленәчәк. Әмма бүләгебез берәү генә. Аны кемгә тапшырасын “Матбугат.ру” редакциясе хәл итәчәк. 

5. Бәйгегә фотолар 26 декабрьгә кадәр кабул ителә. Соңыннан җиңүчене билгеләү һәм бүләкләү. 

P.S. Бу бәйге турында танышларыгызга, дусларыгызга да сөйләгез. Уңышлар!   
	admin	
Матбугат.ру

	№   | 20.12.2011	


